**ČETVRTAK**

Dragi moji!

 Nadam se da uživate u popodnevnoj nastavi. Znam da ste jučer riješili sve zadatke pisanog dijeljenja koje vam je zadala učiteljica na HRT 3. Nadam se da ste uspješno riješili i zadatak uz Klenovnik bilo da ste crtali ili opisivali.

**MATEMATIKA**

 Uz televiziju vježbajte zadatke pisanog dijeljenja i provjerite množenjem.(Uvijek možete ponovno pogledati snimku na poveznici: <https://www.youtube.com/channel/UC2FkzJufULIFv7f2RO-tgjw>) Nastavite vježbati crtanje pravokutnika i kvadrata. Riješite u zbirci zadataka 84. stranu. Ne zaboravite početi s pravim kutom.

**HRVATSKI JEZIK**

 Zaigrajte kviz kojim ćete opet ponoviti pridjeve, a onda u bilježnicu prepišite tekst.

<https://wordwall.net/hr/resource/906855>

 U svojim čitankama pronađite pjesmu Nevenke Videk, Knjiga o proljeću. Izražajno je pročitajte pa snimite izražajno čitanje u našu grupu. U bilježnicu zapišite:

 Knjiga o proljeću

 Nevenka Videk

Tema:

Vizualni doživljaj:

 Rima:

Posebno se pozabavite stihovima u kojima prevladavaju vizualni doživljaji. Zatim riješite zadatke u radnoj bilježnici, 117.str.

**PRIRODA I DRUŠTVO**

Zabavite se uz današnje zadatke pa ćemo drugi tjedan nastaviti temu Hrvatska u europskom okružju. Riješite kvizove i ponovite znanje o osjetilima.

<https://wordwall.net/hr/resource/907349>

<https://wordwall.net/hr/resource/907097>

Odgovore na zadana pitanja o znakovnom jeziku i bojama potražite u enciklopedijama i kratko odgovorite u bilježnicu.

<https://proleksis.lzmk.hr/>

<https://www.enciklopedija.hr/>

Vjerujem da ste uživali uz zadatke Za one koji žele znati više. Ovih dana se zabavite s pokusima koje ste vidjeli:

*Dva oka – jedna slika*

*Ne razlikujem okus*

 Uključite svoje ukućane kad ćete ih raditi. U bilježnicu napišite naziv pokusa te nacrtajte potreban materijal i pribor koji ste koristili.

 Pozdravljam vas! Javite se ako trebate pomoć.

učiteljica Pavica